Tisztelt Hölgyeim és Uraim! Kedves Kollégák!

A Magyar Labdarúgó Szövetség Felnőttképzési Intézet Edzőképző Központja – a 2013. évi LXXVII. törvény hatálya alá nem tartozó iskolarendszeren kívül szervezett, TAO támogatás igénybevételének lehetősége nélkül – indít MLSZ Grassroots „C” labdarúgó edzőképző tanfolyamokat.

**A konkrét megyei városok „megnevezése” a későbbiekben történik!**

A tanfolyamok célja: naprakész ismeretanyaghoz juttassa a gyermekekkel foglalkozó és a tömegsport területén tevékenykedő edzőket. A tanfolyam során a hallgatók az életkori sajátosságokra épülő sportági ismeretek mellett elsajátítják a gyermekek sportolásával összefüggő szervezési, egészség biztosítási, módszertani és tehetséggondozási alapismereteket, elméleti és gyakorlati foglalkozásokon vesznek részt az érintett korosztályok játékosai között. Jártasságot szereznek a gyermekek sportolásával, labdarúgó foglalkozások tervezésével kapcsolatos dokumentációk elkészítésében.

Egy személy csak egy tanfolyamra jelentkezhet.

Jelentkezési protokoll:

A [http://portal.coacheducation.hu/](https://mail.mlsz.hu/owa/redir.aspx?SURL=8-RCSk_Xpmqyinqq0EEtVeZnEwZItC1nDofuf_fBWyHmKEuG69_VCGgAdAB0AHAAOgAvAC8AcABvAHIAdABhAGwALgBjAG8AYQBjAGgAZQBkAHUAYwBhAHQAaQBvAG4ALgBoAHUALwA.&URL=http%3a%2f%2fportal.coacheducation.hu%2f) oldalon lépjen rá az „Edzői adatbázis” linkre

1.Ha már regisztrált, úgy saját e-mail címével és a jelszóval lépjen be a rendszerbe, majd keresse meg az Önnek megfelelő régiós tanfolyamot és a sor végén nyomjon rá a „jelentkezem” linkre. Ezzel már meg is történt a tanfolyami jelentkezése.

2.Ha Ön még nem regisztrált a site-on, akkor válassza az edzői regisztrációt, végezze el, majd lépjen be és ekkor keresse meg az Önnek megfelelő régiós tanfolyamot és a sor végén nyomjon rá a „jelentkezem” linkre. Ezzel már meg is történt a tanfolyami jelentkezése.

Amennyiben sikeres volt a regisztrációja, úgy a rendszertől kap egy mailt.

A meghirdetett tanfolyamokra csak az első 50 (ötven) hiánytalanul (!) beérkező jelentkezést tudjuk regisztrálni és a felvételi eljárásra behívni! (A duplikált jelentkezést a rendszer felismeri!)

A felvételi eljárás megkezdésének feltételei:

Az on-line jelentkezés hiánytalan kitöltése és elküldése (lásd jelentkezési protokoll).  
A regisztráció során a jelentkezők a megadott e-mail-címükre egy visszaigazolást kapnak, valamint egy vonalkódot, amit kinyomtatva be kell mutatni a felvételin.  
A regisztrációs felület **2018.07.24. 12.00 órától nyílik meg 2018.07.31. 12.00 óráig, kivétel, ha az első 50 jelentkezési létszám időközben betelik.** Ez esetben a további jelentkezés nem lehetséges!  
Betöltött 18. életév, melyet érvényes fényképes személyi okmánnyal kell igazolni.  
Az eredeti érettségi bizonyítvány bemutatása, és a fénymásolatának leadása ill. az ennél magasabb iskolai végzettséget igazoló irat másolatának becsatolása szükséges.  
3 hónapnál nem régebbi erkölcsi bizonyítvány vagy a bizonyítvány kiállítására vonatkozó kérelem benyújtásának igazolása. Az erkölcsi bizonyítvány hiányában a képzési szerződés nem köthető meg!  
Orvosi alkalmasság igazolása érvényes sportorvosi igazolással, vagy munkaegészségügyi igazolással (sportedző munkaköri alkalmasság), vagy háziorvosi igazolással (egészséges, sporttevékenységet végezhet), mely igazolás 30 napnál nem régebbi.

A fenti dokumentumok fénymásolatát egy lefűzött dossziéban, a nevet, születési adatokat az első oldalon feltüntetve a felvételire kell elhozni.

A tanfolyam ideje és időtartama: (66 óra, elmélet és gyakorlat) + vizsga

A tanfolyam díja: (részletfizetési lehetőség nincs)

**Bruttó 41.600.- Ft mely összeget a felvétel visszaigazolása után (!) kell befizetni**  
Jelentkezési feltételek:

Online jelentkezés pontos (!) kitöltése és elküldése.  
Az eredeti érettségi bizonyítvány bemutatása és fénymásolt leadása (ELN-90/2015(06.01)-es számú határozat alapján).  
Legmagasabb iskolai végzettség fénymásolata.  
18. életév betöltése.  
Orvosi alkalmassági igazolás.  
Hatósági erkölcsi bizonyítvány (eredeti példány sikeres felvételi esetén!)  
A jelentkező tudomásul veszi, hogy felvétel esetén a képzéshez TAO támogatást nem vehet igénybe.

**A felvételi 2018. augusztus 6-24. közötti időszakban kerül megrendezésre a tervezett tanfolyami helyszínen, melyről a regisztrálók külön értesítést kapnak.**

Felvételi vizsga:

Gyakorlati: tesztpálya teljesítése [grassroots\_c\_felveteli\_tesztleirasok2018](https://mail.mlsz.hu/owa/redir.aspx?SURL=obADvnS5YtwUSooJVTpL3Hkn6gY3ITq0KJiK8SMOgPrmKEuG69_VCGgAdAB0AHAAOgAvAC8AcABvAHIAdABhAGwALgBjAG8AYQBjAGgAZQBkAHUAYwBhAHQAaQBvAG4ALgBoAHUALwB3AHAALQBjAG8AbgB0AGUAbgB0AC8AdQBwAGwAbwBhAGQAcwAvADIAMAAxADgALwAwADMALwBnAHIAYQBzAHMAcgBvAG8AdABzAF8AYwBfAGYAZQBsAHYAZQB0AGUAbABpAF8AdABlAHMAegB0AGwAZQBpAHIAYQBzAG8AawAyADAAMQA4AC4AcABkAGYA&URL=http%3a%2f%2fportal.coacheducation.hu%2fwp-content%2fuploads%2f2018%2f03%2fgrassroots_c_felveteli_tesztleirasok2018.pdf)  
Felvételi beszélgetés: a bizottság felméri, hogy a jelölt képes-e önállóan véleményt formálni a feltett kérdésekről, valamint a korábban megszerzett ismereteit képes-e reprodukálni más szempont szerinti megközelítésben. Szakmai gyakorlata és tudása feleljen meg végzettségének, továbbá az egységes szakmai és etikai elvárásoknak.  
A felvételi eljárás érvényes teljesítése nem jelent automatikus felvételt! Ha az érvényesen felvételizettek száma meghaladja a felvehetők keretszámát (24), úgy felvételi eljárás során kialakult rangsor alapján történik a felvétel.

A felvételi eljárás végén kialakult végső pontszámok határozzák meg a felvettek rangsorát, a legtöbb pontot elérő felvételizőtől kezdve csökkenő pontszámok szerint.

Fontos információk:

A tanfolyami díjat a sikeres felvétel visszaigazolása után a következő számlára kell utalni: OTP:11707024-20484068-00000000.  
A jelentkező tudomásul veszi, hogy felvétel esetén a képzéshez TAO támogatást nem vehet igénybe!  
Átutaláskor kérjük a közlemények rovatban fel kell tüntetni a hallgató nevét (ha egyesület fizeti be, akkor is), és a megyei/budapesti tanfolyam kódját.  
A befizetés igazolás fénymásolatát kérjük az első órára elhozni (a felvétel visszaigazolása után)!  
A felvételi gyakorlati foglalkozásokon sportruházatban, edzésszerelésben kötelező a megjelenés, teremcipő és műfűre alkalmas futballcipő is szükséges.  
A gyakorlati foglalkozásokon mindenki saját felelősségére, önként vesz részt.  
Pedagógus-továbbképzésre nem akkreditált a tanfolyam.